OpenLLM-France/wikimedia huggingface dataset:
# Ángel Garvín Martín

Ángel Fermín Garvín Martín (Santander, 1918 - Madrid, 2 d'octubre de 1942) va ser un obrer metal·lúrgic, polític espanyol, membre del Comitè Central del Partit Comunista a l'interior durant la dictadura franquista, assassinat víctima de la repressió política.
Al temps de produir-se el cop d'estat de juliol de 1936 que va donar lloc a la Guerra Civil, era militant de les Joventuts Socialistes Unificades (JSU) que van participar en la defensa de Santander. Després que la ciutat va caure en mans de les tropes revoltades, va passar a França, tornant a Espanya com a membre del Partit Comunista amb la missió d'entrenar militarment als militants del PCE a Alacant. Amb la presa d'Alacant al final de la guerra, no va poder fugir, i es va mantenir ocult durant gairebé un any i mig a Elx. El 18 de desembre de 1941 va arribar a Madrid Heriberto Quiñones González per a fer-se càrrec del secretariat de l'organització del PCE, en substitució de Realino Fernández López detingut al novembre de l'any anterior. El 30 de desembre d'aquest any, al carrer d'Alcalá de Madrid, Ángel Garvín va ser detingut al costat de Quiñones, mentre que l'altre membre de la direcció del PCE, Federico Frutos de San Antonio va poder escapar encara que va ser detingut dies més tard.
Els tres, com a membres de la direcció del PCE, van ser jutjats davant un consell de guerra el 26 de setembre de 1942, i encara que el fiscal havia demanat contra Garvín trenta anys de presó, va ser condemnat a mort al costat de Heriberto Quiñones i Luis Sendín López arrestat a l'octubre de 1941. Federico de Frutos San Antonio va ser condemnat a trenta anys de presó. Ángel Garvín va ser executat el 2 d'octubre de 1942 al cementiri de l'Est de Madrid amb Quiñones i Sendín López.

## Notes

* ↑ Apareix per error com a Cardín en lloc de Garvín en algunes referències

## Referències

* Entrada en losdelasierra.info, bajo Licencia CC-BY-SA-3.0-fr.
# Ángel Segundo Medici

Ángel Segundo Medici (Buenos Aires, 20 de desembre de 1897 - Buenos Aires, 9 d'agost de 1971) fou un futbolista argentí de la dècada de 1920.
Fou 34 cops internacional amb la selecció argentina amb la qual participà en els Jocs Olímpics de 1928 i a diversos campionats sud-americans. Pel que fa a clubs, defensà els colors de Atlanta i Boca Juniors.

## Palmarès

| Temporada | Club | Títol |
| 1923 | Boca Juniors | Primera Divisió Argentina |
| 1923 | Boca Juniors | Copa Ibarguren |
| 1924 | Boca Juniors | Primera Divisió Argentina |
| 1924 | Boca Juniors | Copa Ibarguren |
| 1925 | Boca Juniors | Copa Competencia |
| 1925 | Argentina | Campionat Sud-americà |
| 1926 | Boca Juniors | Primera Divisió Argentina |
| 1926 | Boca Juniors | Copa Estímulo |
| 1930 | Boca Juniors | Primera Divisió Argentina |

## Referències

* ↑ rsssf: Argentina Copa América squads
* ↑ «Perfil a sports-reference.com». Arxivat de l'original el 2011-08-27. [Consulta: 8 gener 2019].
* ↑ Perfil a bdfa.com.ar
# Meteorològica (Aristòtil)

Meteorologica o Meteora és el títol d'un tractat d'Aristòtil que conté les seves teories sobre les ciències de la Terra. Aquestes inclouen unes de les investigacions més primerenques sobre l'evaporació de l'aigua, els fenòmens atmosfèrics i els terratrèmols. L'obra va ser escrita cap a l'any 350 aC.
El principal interès d'aquesta obra d'Aristòtil no rau en les conclusions a què aquest autor arriba sinó en el fet que aquestes són de bon tros equivocades per la manca d'un mètode adient que pogués donar pas a les correctes. Això és típic de la ciència grega d'aquell temps. Els grecs no tenien instruments de precisió i la seva notació matemàtica no era adequada. Feien observacions però no feien experiments. L'obra Meteorològica, que és el producte d'un filòsof de la natura, no és pas feta basant-se en les ciències naturals.

## Notes

* ↑ «Aristotle - Meteorology». [Consulta: 12 octubre 2024].

## Enllaços externs

* Meteorology, translated by E. W. Webster Arxivat 2004-04-05 a Wayback Machine. (alternate @ mit.edu)
* Modern aspects of Aristotle's Meteorology
# 1233

El 1233 (MCCXXXIII) fou un any comú començat en dissabte del calendari julià.

## Esdeveniments

* 16 de juliol - Borriana (la Plana Baixa): Jaume I conquereix la vila: és el primer pas per conquerir València.

## Referències

* ↑ «Tal dia com hui del 1233 Jaume I va conquerir Borriana». Diari La Veu, 16 juliol 2022. [Consulta: 25 maig 2024].
# 178
## Esdeveniments

* Tarraconense: El que després serà emperador romà Septimi Sever és nomenat procònsol governador de la província.
* Esmirna (Àsia Menor): Un violent terratrèmol causa grans estralls a la ciutat.

## Necrològiques

* Corint (Grècia): Sant Dionís, bisbe, màrtir.

## Referències

* ↑ «GOBERNADORES DE LA PROVINCIA TARRACONENSE», 26-10-2009. Arxivat de l'original el 2009-10-26. [Consulta: 24 setembre 2023].
* ↑ «Following earthquake in Turkey, IDF offers to send aid» (en anglès americà). [Consulta: 24 setembre 2023].
* ↑ Chapman, J. «St. Dionysius». The Catholic Encyclopedia. [Consulta: 3 gener 2023].
# 1r Japan Record Awards

El 1r Japan Record Awards es va celebrar 27 de desembre de l'any 1959. En la gala es van reconèixer els mèrits dels cantants d'aquell 1959. La gala fou retrasmesa per la cadena KRT. Hiroshi Mizuhara guanyà el Grand Prix del concurs amb la cançó Kuroi Hanabira.

## Guardonats
### Grand Prix del Japan Record Awards

* Hiroshi Mizuhara: Kuroi Hanabira (Pètals negres)
** Lletra: Rokusuke Ei
** Música: Hachidai Nakamura

### Premi al Millor Vocalista

* Frank Nagai: Yogiri no Kaeta Chalk
** Lletra: Tetsuo Miyagawa
** Música: Masanobu Tokuchi

### Premi al Millor Lletrista

* Chiyoko Shimakura: Flute
** Lletra: Hachirō Satō
** Música: Yūji Koseki

### Premi al Millor Compositor

* Frank Nagai: Yogiri no Kaeta Chalk
** Lletra: Tetsuo Miyagawa
** Música: Masanobu Tokuchi

### Premi a la Cançó Infantil

* Kamejirō Ishii i King Hōzuki-kai: Yasashii Oshō-san
** Lletra: Shōgo Katō
** Música: Hideaki Yashima

## Referències

* ↑ «活動〜日本レコード大賞〜【公益社団法人 日本作曲家協会】» (en japanese). Japan Composer's Association. Arxivat de l'original el 22 de juliol 2018. [Consulta: 22 juliol 2018].
# 10a edició dels Premis Sant Jordi de Cinematografia

La 10a edició dels Premis Sant Jordi de Cinematografia (aleshores oficialment Premios San Jorge) va tenir lloc el 23 d'abril de 1966, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. Després de dues edicions en que l'entrega es va fer coincidir amb la celebració del Sonimag, aquesta edició es va tornar a la data tradicional d'entrega de premis. La llista de premiats es va fer pública el 2 d'abril.
L'entrega va tenir lloc a l'Hotel Majestic de Barcelona i va estar presidida pel director de RNE i delegat de TVE a Barcelona, Jorge Arandes. En coincidir amb el Xè aniversari de la creació dels premis, es va entregar a cadascun dels membres del jurat una reproducció en miniatura de la Dama del paraigua.

## Premis Sant Jordi

| Categoria | Premiat | Labor premiada |
| Millor pel·lícula espanyola | Estambul 65 | Pel·lícula |
| Millor pel·lícula estrenada | El col·leccionista | William Wyler |
| Millor interpretació espanyola | Julia Gutiérrez Caba | Nunca pasa nada |
| Millor interpretació | Samantha Eggar | El col·leccionista |
| Millor sala de Barcelona | Cine Diagonal | - |
| Millor Cine Club de Catalunya | Cine Club Molins de Rei | - |
| Premi Especial del Jurat | Orson Welles | Pels 25 anys com a director i intèrpret |

## Referències

* ↑ Concesión de los premios San Jorge de Cinematografía, ABC, 3 d'abril de 1966
* ↑ La entrega de los Premios San Jorge de Cinematografía, La Vanguardia, 26 d'abril de 1966

## Vegeu també

* Fotogramas de Plata 1965
* Medalles del Cercle d'Escriptors Cinematogràfics de 1965

## Enllaços externs

* Premis Sant Jordi 1966 a IMDB
# 452

El 452 (CDLII) fou un any de traspàs iniciat en dimarts pertanyent a les darreries de l'edat antiga.

## Esdeveniments

* Es condemna l'adoració a elements naturals com un signe de paganisme
* Els huns fan una nova incursió al nord d'Itàlia, saquejant Pàdua i Verona. Fundació de Venècia per part d'alguns supervivents
* El Papa Lleó I pacta amb els cabdills huns perquè respectin Roma.

## Referències

* ↑ Bernard Rio, L'arbre philosophal, Lausanne, L'age d'Homme, 2001
* ↑ Émile Ruelle, Histoire générale du Moyen Age, Volume 1, Paris, Dezobry, Magdeleine, 1842
# 453 aC

El 453 aC va ser un any del calendari romà prejulià. Era l'any 301 ab urbe condita, o de la fundació de Roma. La denominació 453 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Van ser elegits cònsols a Roma Publi Curiaci Fist Trigemin i Sext Quintili Var. Aquell any una gran epidèmia de pesta va afectar la ciutat de Roma, i Quintili Var va morir. Va ser elegit cònsol sufecte Espuri Furi Medul·lí Fus.
* El rei dels sículs Ducetius va fundar a la vora del Palicorum Lacus, un llac de Sicília, la ciutat de Palica (Palike) on va traslladar als habitants de Menaenum i altres viles properes. A la mort del rei la ciutat va ser destruïda i ja no es va reconstruir.
* El govern de Siracusa va enviar al general Fail·le al front d'una flota, per reprimir les pirateries dels tirrens o etruscs. Va devastar l'illa d'Elba, però després es va deixar subornar per l'enemic i es va quedar inactiu. Al retornar a Siracusa va ser acusat i condemnat a l'exili.

## Necrològiques

* Mort del magistrat Gai Horaci Pulvil, cònsol i àugur, a l'epidèmia de pesta que hi va haver a Roma.
* Mort del cònsol electe aquell any Sext Quintili Var, a causa també de la pesta.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, III, 32, 33
* ↑ Diodor de Sicília. Biblioteca històrica, XI, 88, 90
* 1 2 Diodor de Sicília. Biblioteca històrica, XI, 53
* ↑ Titus Livi. Ab Urbe Condita, III, 30, 32
* ↑ Titus Livi. Ab Urbe Condita, III, 32
# 454 aC

El 454 aC va ser un any del calendari romà prejulià. Era l'any 300 ab urbe condita, o de la fundació de Roma. La denominació 454 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Les forces de l'Imperi Aquemènida encapçalades pel general Megabazos van derrotar els aliats grecs d'Egipte i van aconseguir el control de la zona. Els grecs que s'havien refugiat en una illa del delta del Nil van ser massacrats i va ser destruïa una flota que arribava a auxiliar-los.
* Després del fracàs de l'expedició a Tessàlia, Pèricles va dirigir un exèrcit que des de Peges va envair territori de Sició, i va derrotar els seus habitants. Amb algunes forces dels aqueus es va dirigir a Acarnània i va assetjar Eníades sense èxit. Més tard es va fer retornar a Cimó, i Pèricles en va signar el decret. Van acordar que Cimó tindria el comandament fora de l'Àtica i Pèricles a l'Àtica.
* Pèricles ataca la ciutat d'Eníades, a l'Acarnània, però no la va poder ocupar.
* La ciutat de Lilibèon, a Sicília estava en guerra amb Segesta, segons Diodor de Sicília.
* A Roma van ser elegits cònsols Aulus Aterni i Espuri Tarpeu Montà Capitolí. Durant el seu mandat es va aprovar la Lex Aternia Tarpeia, que autoritzava els diversos magistrats romans a castigar amb multa la desobediència a les seves ordres (abans només ho podien fer els cònsols). L'import de la multa no podria passar del valor de dos bous o de 30 ovelles.

## Necrològiques

* Alexandre I de Macedònia (data aproximada).

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Heròdot. Històries, III, 160
* ↑ Diodor de Sicília. Biblioteca històrica, XI, 74, 6
* ↑ Tucídides. Història de la Guerra del Peloponnès, I, 111
* ↑ Diodor de Sicília. Biblioteca històrica, XI, 85
* ↑ Diodor de Sicília. Biblioteca històrica, XI, 86
* ↑ Titus Livi. Ab Urbe Condita, III, 31
* ↑ Gagé, Jean «La Lex Aternia: l'estimation des amendes (multae) et le fonctionnement de la commission décemvirale de 451-449 av. J.-C». L'antiquité classique, 47, 1, 1978, pàg. 78.
* ↑ Tucídides. Història de la Guerra del Peloponnès, I, 57
# 1996 Stock (Metro de Londres)

1996 Stock és un tren del Metro de Londres utilitzat a la línia Jubilee i són avui dia els més nous que circulen per la xarxa. Foren construïts per Alstom i començaren a donar servei el 1997. Són similars a 1995 Stock.

## Referències

* ↑ «1996 | Transport for London», 22-02-2014. Arxivat de l'original el 2014-02-22. [Consulta: 10 novembre 2018].
# 544
## Esdeveniments

* Salona (Dalmàcia): Belisari engega la campanya per recuperar Itàlia pels romans d'Orient en contra dels avenços dels ostrogots del rei Tòtila.
* Edessa (Osroene): Els perses de l'emperador sassànida Cosroes I assetgen la ciutat sense èxit.

## Necrològiques

* ↑ The Fall of Ostrogothic Rome and the Justinianic Reconstruction. Cambridge: Cambridge University Press, 2021, p. 243–299. ISBN 978-1-316-27592-4.
* ↑ Dohrmann, Natalie B.; Reed, Annette Yoshiko. Jews, Christians, and the Roman Empire: The Poetics of Power in Late Antiquity (en anglès). University of Pennsylvania Press, 2013-09-13. ISBN 978-0-8122-0857-3.
# 549

El 549 (DXLIX) fou un any comú començat en divendres del calendari julià.

## Esdeveniments

* Els ostrogots recuperen Roma
* Concilis de València i Orleans
* Els eslaus envaeixen Grècia.
* Àkhila I esdevé rei dels visigots.
# 836

El 836 (DCCCXXXVI) fou un any de traspàs començat en dissabte del calendari julià.

## Esdeveniments

* El Califat Abbàssida trasllada la seva capital a Samarra.
* El dux de Venècia, Giovanni I Participazio, és obligat a abdicar i enviat a un monestir per la força.

## Referències

* ↑ «Samarra Archaeological City» (en anglès). Programa de les Rutes de la Seda. UNESCO. [Consulta: 29 novembre 2021].
* ↑ Nicol, 1992, p. 26.

## Bibliografia

* Nicol, D. M. Byzantium and Venice: A Study in Diplomatic and Cultural Relations (en anglès). Cambridge University Press, 1992. ISBN 9780521428941.
# Abrau-Diursó

Abrau-Diursó - Абрау-Дюрсо (rus) és un poble del krai de Krasnodar, a Rússia. Es troba a la vora del llac Abrau, a 14 km al nord-oest de Novorossiïsk i a 117 km al sud-oest de Krasnodar, la capital.
Pertanyen a aquest municipi els pobles de Bolxie Khutorà i Sévernaia Ozeréievka, els khútors de Kamtxatka i Diursó i el possiólok de Lesnítxestvo Abrau-Diursó.
# Adriana Moisés Pinto

Adriana Moisés Pinto —coneguda com a Adrianinha— (Franca, 6 de desembre de 1978) és una jugadora brasilera de bàsquet que ocupa la posició de base.
Va ser part de la Selecció femenina de bàsquet de Brasil amb la qual va aconseguir la medalla de bronze en els Jocs Olímpics de Sidney 2000. En l'àmbit no olímpic, al costat del seleccionat brasiler va guanyar la medalla de bronze en els Jocs Panamericans de 2003 realitzats a Santo Domingo i en els Jocs Panamericans de 2007 a Rio de Janeiro; a més, va ser campiona del Campionat Sud-americà de Bàsquet adult realitzat de Brasil en 1999, Perú en 2001, Equador en 2003 i Xile en 2010.
A nivell internacional, ha defensat la samarreta dels Phoenix Mercury pertanyent a la Women's National Basketball Association (WNBA), i el HS Penta Faenza, entre d'altres.

## Referències

* ↑ «Adriana MOISES PINTO (Brasil)» (en anglès). FIBA Europe. [Consulta: 17 abril 2013].
* 1 2 «Adriana Moisés Pinto Adrianinha» (en portuguès). Seleçõés. Confederação Brasileira de Basketball. Arxivat de l'original el 2014-10-06. [Consulta: 17 abril 2013].
* ↑ «Adrianinha» (en portuguès). Imprensa. Confederação Brasileira de Basketball, 13-12-2002. Arxivat de l'original el 2013-11-11. [Consulta: 17 abril 2013].
* ↑ Mulheres Negres Do Brasil (en portuguès). Senac, 2006, p. 496. ISBN 978-857-458-225-2.
* ↑ «Adrianinha» (en anglès). SR/Olympic Sports. Sports Reference LLC. Arxivat de l'original el 2013-02-03. [Consulta: 17 abril 2013].
* ↑ O Que É Basquete (en portuguès). Casa dona Palavra, 2006, p. 100. ISBN 978-857-734-018-7.
* ↑ «Competiçõés Oficiais» (en portuguès). Seleçõés. Confederação Brasileira de Basketball, 13-12-2002. Arxivat de l'original el 2013-11-11. [Consulta: 17 abril 2013].
* ↑ «Adriana Moisés Pinto» (en anglès). wnba.com. Arxivat de l'original el 2012-08-02. [Consulta: 17 abril 2013].
* ↑ «Adriana Moisés Pinto» (en anglès). fibaeurope.com. [Consulta: 17 abril 2013].
# Little Belize

Little Belize és una ciutat del districte de Corozal, a Belize. Al darrer cens, realitzat l'any 2000, la seua població era de 2.059 habitants. A mitjans del 2005, s'estimava la seua població en 2.200 habitants. Està situada a nivell del mar, i la majoria dels seus habitants professen el mennonisme.
# Emma de França

Emma de França (894-934) fou una princesa per naixement i reina consort francesa.

## Família

Era filla de Robert I i de Beatriu de Vermandois i germana d'Hug el Gran.
Es va casar el 921 amb el duc Raül de Borgonya, que va ser coronat rei de França el 13 de juliol del 923 a Saint-Médard de Soissons. No va donar cap hereu al seu marit i va morir el 934, després d'haver ajudat Rodolf a sufocar les revoltes del grans vassalls.
| | | | | | | Robert I de França | Robert I de França | Robert I de França | Robert I de França | Robert I de França | Robert I de França | Beatriu de Vermandois | Beatriu de Vermandois | Beatriu de Vermandois | Beatriu de Vermandois | Beatriu de Vermandois | Beatriu de Vermandois |
| Raül I de França | Raül I de França | Raül I de França | Raül I de França | Raül I de França | Raül I de França | Emma de França | Emma de França | Emma de França | Emma de França | Emma de França | Emma de França | Hug el Gran | Hug el Gran | Hug el Gran | Hug el Gran | Hug el Gran | Hug el Gran |
# Krim Krim

Krim Krim és una sotsprefectura de la regió de Logone Occidental, a Txad. És el centre administratiu del departament de Guéni.
El setembre de 1999, Krim Krim juntament amb Laï foren les poblacions que van rebre la distribució gratuïta d'aliments per part del Programa Mundial d'Aliments (PMA) amb l'objectiu de que els preus dels productes alimentaris com els cereals no baixèssin.
Petrochad (Mangara), empresa subsidiària de l'empresa multinacional Glencore, ha desenvolupat un camp petrolífer a prop d'aquesta localitat. Entre 2015 i 2020, Petrochad disposa d'un permís d'explotació en que compta amb la participació de Glencore i SHT. Si bé no sabem quant en produeix, experts consideren que en el conjunt dels camps de Mangara, Badila, Kibea i Krim hi ha una reserva de petroli de 374 milions de barrils.

## Referències

* ↑ «List of governorates, prefectures, and sub-prefectures of Chad, and associated codes» (PDF) (en francès), 01-04-2008. Arxivat de l'original el 4 març 2011. [Consulta: 5 juny 2018].
* ↑ «Social Statistics». Open Data for Africa. Arxivat de l'original el 6 d’abril 2020. [Consulta: 5 juny 2018].
* ↑ «TABLEAU DES CODES DES CIRCONSCRITIONS» (pdf) (en francès). Ministère de l'Intérieur – INSEED, 01-04-2008. Arxivat de l'original el 2011-03-04. [Consulta: 22 juliol 2020].
* ↑ «FEWS bulletin Sep 1999: Chad - Chad» (en anglès). [Consulta: 22 juliol 2020].
* ↑ «Initiative pour la Transparence dans les Industries Extractives au Tchad - PDF Téléchargement Gratuit». [Consulta: 22 juliol 2020].
* ↑ Nongrum, Nonalynka. «Oil lessons from Chad: African Energy Chamber» (en anglès). [Consulta: 22 juliol 2020].
* ↑ «itie-tchad.orgitie-tchad.org/.../Rapport-annuel-2015-du-College-de... Web viewINTRODUCTION GENERALE.… - [Download DOCX]» (en anglès). [Consulta: 22 juliol 2020].
* ↑ «StackPath». [Consulta: 22 juliol 2020].
* ↑ «Glencore to halt output at Chadian oil fields, operations impacted by COVID-19 | S&P Global Platts» (en castellà), 26-03-2020. [Consulta: 22 juliol 2020].
* ↑ Patnaik, Rhonita. «Caracal Energy discovers oil at Krim field in Chad» (en polonès). [Consulta: 22 juliol 2020].
* ↑ Reed, Ed. «Glencore loses Chad exploration licences - News for the Oil and Gas Sector» (en anglès), 18-02-2020. [Consulta: 22 juliol 2020].
# Fuentes de Carbajal

Fuentes de Carbajal és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 167 | 149 | 128 | 124 |
# Menjagrà taronger

El menjagrà taronger (Euneornis campestris) és un ocell de la família dels tràupid (Thraupidae) i única espècie del gènere Euneornis Fitzinger, 1856 .

## Hàbitat i distribució

Habita el bosc obert, cantells de la selva i encara pobles de l'illa de Jamaica.

## Referències

* ↑ «Menjagrà taronger». Cercaterm. TERMCAT, Centre de Terminologia. Rev. 20/10/2022(català)
# Acció Regional

Acció Regional va ser una petita associació política espanyola, activa breument al començament de la Transició. Estava liderada per l'exministre franquista català Laureano López Rodó, qui la va definir en la seva primera assemblea general com a «regionalista, conservadora i humanista», mentre que va ser secretari general José María Ruiz Gallardón, pare d'Alberto Ruiz-Gallardón, i en foren nomenats vicepresidents José María Gamazo Manglano, Fernando Liñán y Zofío, Torcuato Luca de Tena, José María Manglano de la Lastra, Juan Alberto Valls i Julio Rodríguez Martínez.
Va ser creada en 1976 i a l'any següent va ser un dels grups fundadors d'Alianza Popular.

## Referències

* ↑ «López Rodó:Somos regionalistas, conservadores y humanistas». ABC, 04-02-1977.
* ↑ Muñoz, Silva. ««Queremos una democracia sin abdicar del pasado»». La Vanguardia, 04-02-1976.
* ↑ P.Marcos «De cuando Alianza Popular nació con siete padrinos». El País, 08-10-2006.
# Acroneuria filicis

Acroneuria filicis és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Alabama, Arkansas, Geòrgia, Illinois, Indiana, Kentucky, Maryland, Missouri, Ohio, Pennsilvània, Carolina del Sud, Tennessee, Virgínia i Virgínia Occidental.

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Frison, 1942. Ill.Nat.Hist.Surv.Bull. 22(2):235-355.
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Georgia (anglès)
* ↑ Checklist of Known Illinois Plecoptera (Stoneflies) (anglès)
* ↑ Stoneflies of the United States - Stoneflies of Indiana (anglès)
* ↑ Stoneflies of the United States - Stoneflies of Missouri (anglès)
* ↑ An Annotated List of the Stoneflies of Ohio (Plecoptera) (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Flyfishing Entomology - North American Stoneflies (anglès)
* ↑ Global Species Arxivat 2016-03-04 a Wayback Machine. (anglès)
* ↑ NatureServe (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:308.
* Stark & Gaufin, 1976. J. Kans. Entomol. Soc. 49(2):247.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].
# CKV

CKV té els següents significats:
* Club Korfbal Vacarisses, club de corfbol amb seu a Vacarisses (Vallès Occidental)
* Club Korfbal Vallparadís, club de corfbol de la ciutat de Terrassa (Vallès Occidental)